钦定古今图书集成/明伦汇编/氏族典/第218卷 > 罗明
## 钦定古今图书集成/明伦汇编/氏族典/第218卷 > 罗明

按《延平府志》：“明字文昭，南平人。登成化二年进士第，
授河南道监察御史。奉敕清理浙江盐法，均徭戢横。
巡按广西行部，所至宪度严整，境内肃清。还掌道事，
适有内批，命镇守贡珍禽异鸟，明奏止之。京城灾异
迭见，陈言修省。迁陕西按察司副使，奉敕抚治汉中。
丁内艰，起复，仍副陕宪，迁本司按察使。值岁旱，条上”
《救荒》十二事，上多采行。迁云南左布政使。未逾年，擢
都察院右副都御史。奉敕巡抚甘肃，多所建白。尢尽
心于学校。弘治己酉，东路有小警，且有诏录囚徒。明
旧苦中烦，至是以劳复作，遂卒。遣官谕祭